2.3 การประกอบธุรกิจของแต่ละกลุ่มผลิตภัณฑ์

2.3.1 ข้อมูลเกี่ยวกับผลิตภัณฑ์

1. กลุ่มผลิตภัณฑ์จอแสดงภาพ

ในอดีตบริษัท เดลต้า อีเลคโทรนิคส์ (ประเทศไทย) จำกัด (มหาชน)
เคยเป็นฐานการผลิตหลักในการผลิตจอมอนิเตอร์ทั้งแบบจอซีอาร์ที (CRT) และแบบแอลซีดี (LCD)
จนกระทั่งปี 2546 เทคโนโลยีของจอแสดงภาพของทีวีได้ถูกเปลี่ยนจากแบบซีอาร์ทีเป็นแบบแอลซีดี
ซึ่งทำให้มีรูปทรงที่บาง น้ำหนักเบา ประหยัดไฟฟ้า และลดมลภาวะให้กับสิ่งแวดล้อม
ในปัจจุบันได้มีขนาดของจอภาพให้เลือกใช้งานได้หลากหลายมากขึ้น โดยมีตั้งแต่ขนาด 15”
ไปจนถึงขนาด 47”

ปัจจุบันผลิตภัณฑ์ทีวีแอลซีดีถือเป็นหนึ่งในผลิตภัณฑ์หลักซึ่งมียอดขายสูงสุดในกลุ่มจอแสดงภาพ
โดยโรงงานผลิตทีวีแอลซีดีของบริษัทฯ นี้
ถือได้ว่าเป็นฐานการผลิตหลักของทีวีแอลซีดีในแถบภูมิภาคนี้ด้วยการมีความสามารถทางการผลิตที่แข็งแกร่ง
ลูกค้าที่สำคัญสำหรับผลิตภัณฑ์ทีวีแอลซีดีในปัจจุบัน ได้แก่ Vivitek และ Westinghouse เป็นต้น

2. กลุ่มผลิตภัณฑ์สวิตช์ชิ่งเพาเวอร์ซัพพลาย

กลุ่มผลิตภัณฑ์สวิตช์ชิ่งเพาเวอร์ซัพพลายเป็นผลิตภัณฑ์ที่ใช้กับอุปกรณ์อีเลคโทรนิคส์ต่างๆในอุตสาหกรรมสารสนเทศ
เครื่องมือสื่อสารและเครื่องคอมพิวเตอร์ ในกลุ่มนี้ประกอบด้วยผลิตภัณฑ์หลักๆ คือ
สวิตช์ชิ่งเพาเวอร์ซัพพลาย อแดปเตอร์ และดีซี-ดีซีคอนเวอร์ตเตอร์

สวิตช์ชิ่งเพาเวอร์ซัพพลาย (SPS)

สวิตช์ชิ่งเพาเวอร์ซัพพลายเป็นวงจรอีเลคโทรนิคส์รวมที่มีความซับซ้อน (Integrated circuit)
ซึ่งใช้ในกระบวนการแปลงกระแสไฟฟ้าจากกระแสสลับเป็นกระแสตรงเพื่อจ่ายไฟฟ้าให้กับอุปกรณ์และชิ้นส่วนอีเลคโทรนิคส์ต่างๆที่อยู่ในเครื่องคอมพิวเตอร์
เครื่องมือสื่อสาร รวมถึงเครื่องมือเครื่องใช้อีเลคโทรนิคส์อี่นๆ

เพาเวอร์ซัพพลายสามารถแบ่งออกได้เป็นหลายประเภท
ตามความแตกต่างของคุณสมบัติในการนำแรงดันไฟฟ้าไปใช้ โดยสวิตช์ชิ่งเพาเวอร์ซัพพลายที่บริษัทฯ
ผลิตอยู่นั้นแบ่งออกได้เป็น 3 ประเภทตามลักษณะการใช้งานและส่วนประกอบของคอมพิวเตอร์ ได้แก่
สวิตช์ชิ่งเพาเวอร์ซัพพลายสำหรับคอมพิวเตอร์ตั้งโต๊ะ (SPS for desktop)
สวิตช์ชิ่งเพาเวอร์ซัพพลายสำหรับเซิร์ฟเวอร์ (SPS for server)
และสวิตช์ชิ่งเพาเวอร์ซัพพลายสำหรับเน็ตเวิร์คกิ้ง (SPS for networking)
ในการกำหนดระดับเทคโนโลยีของเพาเวอร์ซัพพลายว่าอยู่ในระดับใดนั้น
ต้องดูจากความหนาแน่นของกำลังไฟที่วัดเป็นหน่วยคิวบิคต่อตารางนิ้ว
โดยเพาเวอร์ซัพพลายที่ใช้เทคโนโลยีระดับสูงนั้นจะมีขนาดที่เล็กแต่ในขณะเดียวกันก็ต้องสามารถให้กำลังไฟฟ้าในระดับที่สูง

ลูกค้าที่สำคัญสำหรับสินค้าเพาเวอร์ซัพพลาย ได้แก่ Cisco, Dell, HP, Arris
International, Xerox, Sun Microsystems และ Intel เป็นต้น

อแดปเตอร์ (Adapter)

ผลิตภัณฑ์อแดปเตอร์และชาร์ตเจอร์ของบริษัทฯ ส่วนใหญ่ผลิตเพื่อใช้กับ Notebook และเครื่องพิมพ์
(Printer) มีเพียงบางส่วนที่ใช้กับเครื่องมือเครื่องใช้ไฟฟ้าภายในบ้าน เช่น Personal Data
Application (PDA) และโทรศัพท์ไร้สายที่ใช้ภายในบ้าน เป็นต้น
ในขณะที่ผลิตภัณฑ์ชาร์ตเจอร์จะใช้กับโทรศัพท์มือถือเป็นส่วนใหญ่

ลูกค้าที่สำคัญสำหรับผลิตภัณฑ์ชาร์ตเจอร์ ได้แก่ Dell, Black & Decker, HPQ, Motorola,
Sun Microsystems และ Apple เป็นต้น

ดีซี-ดีซี คอนเวอร์ตเตอร์ (DC-DC Converter)

DC-DC converter
เป็นอุปกรณ์อีเลคโทรนิคส์ประเภทหนึ่งที่ใช้ในอุตสาหกรรมสารสนเทศและคอมพิวเตอร์
โดยเป็นเครื่องมือที่ช่วยในกระบวนการแปลงแรงดันไฟกระแสตรงให้ต่ำลงในระดับที่ผู้ใช้ต้องการ
นำไปใช้งาน โดยหนึ่งในผลิตภัณฑ์ DC-DC converter ที่บริษัทฯ ผลิตคือ VRM (Voltage
Regulated Module) ผลิตภัณฑ์นี้จะทำหน้าที่ในการป้อนแรงดันคงที่ให้กับ Micro Processor
ซึ่งต้องการแรงดันที่คงที่ในขณะที่มีการเปลี่ยนแปลงของ Load (Dynamic Load) ดังนั้น การมี
VRM ในคอมพิวเตอร์นั้นจะทำให้การทำงานของระบบ Micro Processor
เป็นไปอย่างราบรื่นและรวดเร็ว

นอกจากนี้ ความจำเป็นในการที่ต้องใช้ DC-DC converter
เข้ามาเป็นส่วนประกอบในอุปกรณ์ไฟฟ้าหรืออีเลคโทรนิคส์ต่างๆในปัจจุบัน เนื่องมาจาก 2
สาเหตุหลักๆ คือ

1)  อุปกรณ์อีเลคโทรนิคส์ในปัจจุบันมักต้องการใช้กำลังไฟที่สูงขึ้นแต่ในขณะเดียวกัน
    Semiconductor ในวงจรกลับต้องการแรงดันไฟฟ้าที่ต่ำลง จึงทำให้ต้องป้อนกระแสไฟที่สูงขึ้น

2)  เมื่อกระแสไฟวิ่งผ่านในสายลวดจะทำให้เกิดแรงต้านซึ่งทำให้เกิดการสูญเสียแรงดัน
    เป็นผลให้การทำงานของวงจรไม่ราบรื่น

ด้วยเหตุผลที่กล่าวมานี้ จึงทำให้มีความจำเป็นต้องติดตั้ง DC-DC converter
ไว้ใกล้กับวงจรใช้งานเพื่อแปลงแรงดันไฟฟ้าให้ต่ำลงมาอย่างคงที่ในขณะที่ยังสามารถป้อนกระแสไฟที่มีกำลังสูงได้

ลูกค้าที่สำคัญ สำหรับผลิตภัณฑ์ DC-DC converter ได้แก่ Dell, HP, IBM, Sun
Microsystems, Ericsson, Motorola และ Intel เป็นต้น

3. กลุ่มผลิตภัณฑ์ DES

ผลิตภัณฑ์ DES เป็นสวิตช์ชิ่งเพาเวอร์ซัพพลายประเภทหนึ่ง ที่ใช้ในอุตสาหกรรมสื่อสารโทรคมนาคม
อุตสาหกรรมสินค้าอีเลคโทรนิคส์สำหรับผู้บริโภค และอุตสาหกรรมเครื่องมือทางการแพทย์
ตัวอย่างเช่น ระบบโครงข่ายสื่อสาร ระบบเครือข่ายของตู้เบิกถอนเงินสดอัตโนมัติของธนาคาร
ระบบการป้องกันความปลอดภัยในสถานที่ต่างๆ และระบบเตือนภัยฉุกเฉิน เป็นต้น

โดยผลิตภัณฑ์ของ DES
จะประกอบด้วยชิ้นส่วนและอุปกรณ์ที่จำเป็นหลายประเภทสำหรับระบบไฟฟ้ากำลังสูงที่ใช้ในอุปกรณ์เครือข่ายการส่งสัญญาณโทรคมนาคมขนาดใหญ่
อาทิเช่น อุปกรณ์แปลงกระแสไฟฟ้า อุปกรณ์เปลี่ยนกระแสตรง และอุปกรณ์กลับกระแส เป็นต้น
ซึ่งเมื่อนำชิ้นส่วนต่างๆ มาประกอบกับฝาครอบและชุดแบตเตอรี่แล้ว
ก็จะได้เป็นอุปกรณ์ควบคุมการจ่ายกระแสไฟฟ้ากำลังสูงที่สมบูรณ์ เพื่อการใช้งานแบบต่างๆ
ของระบบโทรคมนาคม ซึ่งสินค้าของ DES นั้นก็มีทั้งแบบมาตรฐานที่ใช้กันทั่วไป
และสินค้าที่ออกแบบเพื่อสนองต่อความต้องการเฉพาะของลูกค้า นอกจากนั้น DES
ยังมีบริการรับจ้างนำชิ้นส่วนต่างๆ มาประกอบเป็นระบบพร้อมทั้งมีการให้บริการหลังการขายด้วย

ลูกค้าส่วนใหญ่ของ DES
จะเป็นบริษัทที่ให้บริการออกแบบและวางระบบเครือข่ายโทรคมนาคมและระบบเครือข่ายข้อมูลอีเลคโทรนิคส์
(Data Communication System) ขนาดใหญ่ของโลกทั้งในทวีปยุโรปและเอเชีย
ซึ่งดำเนินงานในการวางเครือข่ายมาแล้วกว่า 40 ประเทศทั่วโลก
โดยผู้เชี่ยวชาญในสำนักงานประจำท้องถิ่นของ DES รวม 18 แห่ง และสำนักงานตัวแทนอีก 30
แห่ง

การพัฒนาและฐานการผลิตสินค้าของ DES แบ่งออกเป็น 2 แห่งใหญ่ๆ
คือในประเทศไทยและในทวีปยุโรป
ทั้งนี้ก็เพื่อให้เกิดประโยชน์สูงสุดในการนำเทคโนโลยีมาใช้ในการผลิตเพื่อให้ได้สินค้าที่มีคุณภาพดีและมีต้นทุนการผลิตที่ต่ำ
อีกทั้งเพื่อก่อให้เกิดประโยชน์สูงสุดแก่ลูกค้าของบริษัทฯ ทางบริษัทฯ
จึงได้มอบหมายให้ทีมงานวิศวกรที่มากด้วยประสบการณ์และความสามารถของ DES
รับผิดชอบในการพัฒนาอุปกรณ์การแปลงและอุปกรณ์ควบคุมกระแสไฟฟ้าของระบบโทรคมนาคม
รวมทั้งมีวิศวกรด้านพัฒนาระบบและการให้บริการด้านเทคนิคหลังการขายมากกว่า 95 คน
เพื่อให้บริการกับลูกค้าที่สำคัญที่ตั้งอยู่ในพื้นที่ ที่เป็นศูนย์กลางทางธุรกิจโทรคมนาคม
เพื่อให้สามารถตอบสนองต่อความต้องการของลูกค้าได้อย่างมีประสิทธิภาพและทันต่อความต้องการที่เร่งด่วน

ด้วยประสบการณ์ที่สะสมมาอย่างมากมายในอดีตของ DES ทำให้บริษัทฯ
สามารถพัฒนาผลิตภัณฑ์ต่างๆออกมาอย่างต่อเนื่อง
ซึ่งนอกเหนือไปจากระบบโทรคมนาคมที่ได้กล่าวมาแล้วในข้างต้น ทางบริษัทฯ
ยังได้พัฒนาผลิตภัณฑ์เพาเวอร์ซัพพลายกำลังไฟสูงสำหรับใช้ในอุปกรณ์เซิร์ฟเวอร์(Server)
อุปกรณ์จัดเก็บกระแสไฟฟ้า (Storage System) และอุปกรณ์เครือข่ายคอมพิวเตอร์ส่วนบุคคล
(Networking) รวมทั้งในอุปกรณ์สำหรับระบบโทรคมนาคม
ซึ่งสวิตช์ชิ่งเพาเวอร์ซัพพลายนี้จะช่วยปรับกำลังไฟฟ้าที่ใช้ในเครื่องมือหรืออุปกรณ์ต่างๆ
ดังกล่าวให้มีความสม่ำเสมอและต่อเนื่องเพื่อตอบสนองความต้องการกำลังไฟที่แตกต่างกันของอุปกรณ์ต่างๆ
โดยขนาดของความต้องการกำลังไฟในแต่ละอุปกรณ์นั้นมีตั้งแต่ 400 วัตต์ ถึง 9,000 วัตต์
ซึ่งบริษัทฯได้พยายามพัฒนาผลิตภัณฑ์ต่างๆออกมาอย่างต่อเนื่องเพื่อรองรับความต้องการอันหลากหลายของผลิตภัณฑ์และความต้องการของลูกค้า

ลูกค้าที่สำคัญสำหรับผลิตภัณฑ์ DES ได้แก่ Cisco, Motorola, Nokia, Lucent, HPQ,
Phoenix และลูกค้าสำคัญอื่นๆ อีกทั่วโลก

4. กลุ่มผลิตภัณฑ์ชิ้นส่วนอีเลคโทรนิคส์

ผลิตภัณฑ์ชิ้นส่วนอีเลคโทรนิคส์ในกลุ่มนี้ประกอบด้วยผลิตภัณฑ์หลักๆดังนี้

1. พัดลมระบายอากาศ (Cooling fan)

ในช่วงเริ่มก่อตั้งบริษัทฯ กลุ่มผลิตภัณฑ์ชิ้นส่วนอีเลคโทรนิคส์อย่าง Magnetic และEMI
จะเป็นชิ้นส่วนหลักที่ใช้ป้อนงานให้กับสายการผลิตสินค้าหลักของบริษัทฯ เช่น
สวิตช์ชิ่งเพาเวอร์ซัพพลาย จนกระทั่งในปี 2544 ผลิตภัณฑ์พัดลมระบายอากาศ (Cooling Fan)
ได้ถูกบรรจุเข้ามาในสายการผลิต
ซึ่งผลิตภัณฑ์นี้สามารถสร้างยอดขายได้อย่างรวดเร็วและในระยะเวลาอันสั้น
โดยสามารถทำยอดขายได้ถึงครึ่งหนึ่งของยอดขายรวมของกลุ่มผลิตภัณฑ์ชิ้นส่วนอีเลคโทรนิคส์

ลูกค้าที่สำคัญ
สำหรับผลิตภัณฑ์พัดลมระบายอากาศล้วนเป็นผู้ผลิตรายใหญ่ในอุตสาหกรรมอีเลคโทรนิคส์ของโลกทั้งสิ้น
ได้แก่ Cisco, HP, Dell และ Sun Microsystems เป็นต้น

ด้วยแรงสนับสนุนจากทีมงานออกแบบทั้งภายในบริษัทฯ และของกลุ่มบริษัทเดลต้าที่มีอยู่ทั่วโลก
ประกอบกับการพัฒนาเทคโนโลยีอย่างไม่หยุดยั้งและความตระหนักในความสำคัญต่อคุณภาพสินค้า
บริษัทฯ
จึงสามารถขยายขอบเขตการตลาดและการใช้งานของพัดลมระบายอากาศเข้าไปในอุตสาหกรรมอื่นๆนอกเหนือไปจากการใช้ในเครื่องคอมพิวเตอร์และการใช้สำหรับการผลิตสินค้าอื่นๆของภายในบริษัทฯ
แล้ว ยังสามารถขยายไปสู่อุตสาหกรรมอื่นๆ เช่น เครื่องใช้ไฟฟ้า, อุตสาหกรรมการสื่อสาร,
อุตสาหกรรมรถยนต์ (ยกตัวอย่างเช่น พัดลมที่ใช้ในเบาะรถยนต์ เครื่องเสียง และระบบการนำทาง
เป็นต้น) ขณะนี้บริษัทฯ ได้พร้อมแล้วสำหรับความท้าทายและการพัฒนาใหม่ๆ
สำหรับผลิตภัณฑ์พัดลมระบายอากาศที่จะสร้างความพึงพอใจให้แก่ลูกค้า

2. อีเอ็มไอ ฟิวเตอร์ (EMI Filter)

บริษัทฯได้ทำการผลิต EMI Filter
ซึ่งเป็นที่เชื่อถือและไว้วางใจในคุณภาพสินค้าให้แก่ลูกค้ามาโดยตลอด และด้วยประสบการณ์ที่ยาวนาน
ทำให้บริษัทฯเป็นผู้นำในระดับโลกสำหรับการผลิตสินค้าชนิดนี้ บริษัทฯ
มีทีมงานวิจัยและพัฒนาผลิตภัณฑ์ทั้งส่วนงานด้านวิศวกรรมและส่วนงานสนับสนุน
จึงทำให้สามารถตอบสนองต่อความต้องการของลูกค้า ทั้งทางด้านคุณภาพ การจัดส่งที่ตรงเวลา
และราคาที่แข่งขันได้ นอกจากนี้ทางบริษัทฯ
ยังมีห้องทดสอบผลิตภัณฑ์ซึ่งเป็นที่ยอมรับในระดับสากลเป็นของตนเอง เช่น Shielding Rooms
และ ห้องทดสอบผลิตภัณฑ์ทางด้านแม่เหล็กไฟฟ้า (EMC Compatibility)
รวมทั้งมีสินค้าที่ได้รับการพัฒนาด้วยเทคโนโลยีชั้นเยี่ยมมากกว่า 2,000 รายการ
ซึ่งได้รับการรับรองจากสถาบัน UL, CSA และ VDE
ความมุ่งมั่นในด้านความเป็นเลิศของคุณภาพสินค้านั้น จะเริ่มต้นตั้งแต่กระบวนการออกแบบ
จนถึงทุกขั้นตอนในกระบวนการผลิตซึ่งได้ผ่านการรับรองระบบมาตรฐาน ISO-9000/ISO-14001
ผลิตภัณฑ์ EMI Filter ทั้งหมดจึงได้รับการรับรองมาตรฐานด้านความปลอดภัยในระดับสากล
และผ่านการควบคุมกระบวนการทั้งทางด้านสถิติ และการจัดการคุณภาพทั่วทั้งองค์กร
(Statistical Process Control and Total Quality Management)

EMI Filter เป็นอุปกรณ์อีเลคโทรนิคส์ชนิดหนึ่งที่นำมาใช้กับผลิตภัณฑ์ไฟฟ้าและอีเลคโทรนิคส์
เพื่อช่วยในการลดทอนหรือตัดสัญญาณรบกวนที่เข้าไปในผลิตภัณฑ์ไฟฟ้าและอีเลคโทรนิคส์ต่างๆ
โดยจะช่วยให้สัญญาณที่จะนำไปใช้งานนั้นมีความเรียบและคงที่มากขึ้น EMI Filter
ของบริษัทฯได้ผ่านการทดสอบทางด้านความเข้ากันได้ทางสนามแม่เหล็กไฟฟ้า (Electromagnetic
Compatibility) หรือ EMC และมี CE MARK เพื่อที่จะสามารถนำเข้าไปขายในตลาดยุโรป ญี่ปุ่น
ออสเตรเลีย นิวซีแลนด์ และอเมริกา ซึ่งในปัจจุบันประเทศไทยเองก็ได้เริ่มบังคับใช้มาตรฐาน EMC
กับอุปกรณ์ และผลิตภัณฑ์อีเลคโทรนิคส์ที่นำเข้ามาขายและผลิตในประเทศไทยด้วยเช่นกัน
โดยส่วนใหญ่ EMI Filter จะนำมาใช้งานกับผลิตภัณฑ์ต่างๆ ดังนี้

-   เครื่องใช้ไฟฟ้าภายในบ้าน เช่น ตู้เย็น, เครื่องซักผ้า, เครื่องดูดฝุ่น, โทรทัศน์ขนาดใหญ่
    ได้แก่ ทีวีพลาสมา (Plasma TV), ทีวีแอลซีดี (LCD TV), และ Projection TV

-   อุปกรณ์คอมพิวเตอร์ เช่น คอมพิวเตอร์ส่วนบุคคล , คอมพิวเตอร์ในสำนักงาน,
    เครื่องพิมพ์ขนาดใหญ่

-   สถานีรับ-ส่งและทวนสัญญาณของโทรศัพท์เคลื่อนที่

-   ระบบควบคุมอัตโนมัติ เช่น ระบบขนส่งโดยสายพาน ระบบหุ่นยนต์

-   เครื่องจักรขนาดใหญ่ เช่น เครื่องทำแม่พิมพ์ (EDM , Wire Cut Machine) เครื่องไส,
    เครื่องกลึง

-   เครื่องปรับอากาศขนาดใหญ่ เช่น ในโรงงาน หรือในสำนักงานขนาดกลาง

เนื่องจาก EMI Filter ถูกนำไปใช้กับผลิตภัณฑ์หลายชนิด
ทำให้ตลาดสำหรับผลิตภัณฑ์นี้จึงกว้างมากและสามารถขยายออกไปอย่างไม่มีขีดจำกัด
ดังนั้นเพื่อตอบสนองความพึงพอใจของลูกค้า
เราจึงมีหน่วยงานขายและการตลาดอยู่ในเมืองสำคัญต่างๆทั่วโลก
สำหรับให้บริการแก่ลูกค้าได้อย่างทั่วถึงและรวดเร็ว

ลูกค้าที่สำคัญสำหรับผลิตภัณฑ์ EMI Filter ได้แก่ Philip, Sony, Apple, Artesyn, LG
และ Hitachi เป็นต้น

นอกจากนี้ ผลิตภัณฑ์ชิ้นส่วนอีเลคโทรนิคส์ที่จัดอยู่ในกลุ่มนี้ยังประกอบด้วยโซลินอยด์และแมกเนติคส์
โดยโซลินอยด์จะใช้เป็นส่วนประกอบที่ใช้ในระบบควบคุมอัตโนมัติ
และโซลินอยด์วาล์วยังสามารถนำไปเป็นส่วนประกอบในหลากหลายอุตสาหกรรม เช่น รถยนต์
เครื่องใช้ไฟฟ้าในครัวเรือนและอื่นๆ
ส่วนแมกเนติคส์เป็นชิ้นส่วนที่ส่วนใหญ่นำไปใช้ในอุตสาหกรรมรถยนต์และเครื่องใช้ไฟฟ้าภายในครัวเรือนเช่นกัน

กำลังการผลิตในปี 2548

1. กลุ่มผลิตภัณฑ์จอแสดงภาพ

สถานที่ตั้ง : โรงงานที่ 1 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 18,000 ตารางเมตร

  จำนวนพนักงาน : 800 คน

  สายการผลิต : มอนิเตอร์ (ซีอาร์ที) 1 สายและทีวีแอลซีดี 4 สาย

ผลิตเต็มที่เฉลี่ย : มอนิเตอร์ (ซีอาร์ที) 40,000 หน่วยต่อเดือน

ทีวีแอลซีดี 40,000 หน่วยต่อเดือน

  ผลิตจริงเฉลี่ย : คิดเป็นร้อยละ 65 ของกำลังการผลิตเต็มที่

2. กลุ่มผลิตภัณฑ์สวิตช์ชิ่ง เพาเวอร์ ซัพพลาย (SPS) แบ่งออกตามกลุ่มของผลิตภัณฑ์ได้ดังนี้

2.1 ผลิตภัณฑ์ดีซี-ดีซี (DC-DC)

  สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 4,200 ตารางเมตร

  จำนวนพนักงาน : 880 คน

สายการผลิต : 10 สาย

ผลิตเต็มที่เฉลี่ย : 1,200,000 หน่วยต่อเดือน

ผลิตจริงเฉลี่ย : คิดเป็นร้อยละ 83 ของกำลังการผลิตเต็มที่

2.2 ผลิตภัณฑ์สวิตช์ชิ่ง เพาเวอร์ ซัพพลาย 1 และ 2 (SPS และ Adaptor)

ผลิตภัณฑ์สวิตช์ชิ่ง เพาเวอร์ ซัพพลาย 1 (สำหรับ server, PC, Notebook)

สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

  พื้นที่การผลิต : 9,600 ตารางเมตร

  จำนวนพนักงาน : 3,100 คน

  สายการผลิต : สวิตช์ชิ่ง เพาเวอร์ ซัพพลาย 10 สาย (สำหรับเชิฟเวอร์ 3 สาย ผู้บริโภค 7
  สาย)

อแดปเตอร์ (สำหรับคอมพิวเตอร์ส่วนบุคคล) 2 สาย

  ผลิตเต็มที่เฉลี่ย : สวิตช์ชิ่ง เพาเวอร์ ซัพพลาย (สำหรับเซิฟเวอร์) 280,000 หน่วยต่อเดือน

  สวิตช์ชิ่ง เพาเวอร์ ซัพพลาย (สำหรับผู้บริโภค) 3,500,000 หน่วยต่อเดือน

อแดปเตอร์ (สำหรับคอมพิวเตอร์ส่วนบุคคล) 960,000 หน่วยต่อเดือน

ผลิตจริงเฉลี่ย : คิดเป็นร้อยละ 73 ของกำลังการผลิตเต็มที่

ผลิตภัณฑ์สวิตช์ชิ่ง เพาเวอร์ ซัพพลาย 2 (สำหรับ Networking) ใช้กำลังการผลิตร่วมกันกับผลิตภํณฑ์ DES

3 ผลิตภัณฑ์ดีอีเอส (DES)

ผลิตภัณฑ์ DES แบ่งแหล่งผลิตออกเป็น

ผลิตภัณฑ์ดีอีเอส (ประเทศไทย)

สถานที่ตั้ง : โรงงานที่ 5 ในเขตส่งออกของนิคมอุตสาหกรรมบางปู จังหวัดสมุทรปราการ

พื้นที่การผลิต : 15,000 ตารางเมตร

จำนวนพนักงาน : 2,100 คน

สายการผลิต : เน็ตเวิร์คกิ้ง 5 สาย ผลิตภัณฑ์ดีอีเอส 19 สาย

ผลิตเต็มที่เฉลี่ย : เน็ตเวิร์คกิ้ง 150,000 หน่วยต่อเดือน

ผลิตภัณฑ์ดีอีเอส 110,000 หน่วยต่อเดือน

ผลิตจริงเฉลี่ย : คิดเป็นร้อยละ 78 ของกำลังการผลิตเต็มที่

ผลิตภัณฑ์ดีอีเอส (สโลวาเกีย)

สถานที่ตั้ง : ประเทศสโลวาเกีย

พื้นที่การผลิต : 9,500 ตารางเมตร

จำนวนพนักงาน : 320 คน

  ผลิตเต็มที่เฉลี่ย : 32,000 หน่วยต่อเดือน

  ผลิตจริงเฉลี่ย : คิดเป็นร้อยละ 85 ของกำลังการผลิตเต็มที่

ผลิตภัณฑ์ดีอีเอส (อินเดีย)

สถานที่ตั้ง : ประเทศอินเดีย

พื้นที่การผลิต : 1,100 ตารางเมตร

จำนวนพนักงาน : 190 คน

สายการผลิต : 8 สาย (สำหรับระบบการสื่อสาร)

  ผลิตเต็มที่เฉลี่ย : 1,200 หน่วยต่อเดือน

  ผลิตจริงเฉลี่ย : คิดเป็นร้อยละ 83 ของกำลังการผลิตเต็มที่

4. กลุ่มผลิตภัณฑ์ชิ้นส่วนอีเลคโทรนิคส์คอมโพเนนท์ แบ่งออกตามกลุ่มของผลิตภัณฑ์ได้ดังนี้

  4.1 ผลิตภัณฑ์แมกเนติค

สถานที่ตั้ง : โรงงานที่ 3 ในเขตส่งออกของนิคมอุตสาหกรรมบางปู จังหวัดสมุทรปราการ

พื้นที่การผลิต : 23,624 ตารางเมตร

จำนวนพนักงาน : 3,200 คน

สายการผลิต : แมกเนติค 100 สายโซลินอย 2 สาย อีซียู 3 สาย

ผลิตเต็มที่เฉลี่ย : แมกเนติค 20,000,000 หน่วยต่อเดือน

โซลินอย 50,000 หน่วยต่อเดือน

 อีซียู 120,000 หน่วยต่อเดือน

ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

4.2 ผลิตภัณฑ์อีเอ็มไอฟิวเตอร์ (EMI Filter)

สถานที่ตั้ง : โรงงานในนิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 2,800 ตารางเมตร

จำนวนพนักงาน : 1,000 คน

สายการผลิต : 29 สาย

ผลิตเต็มที่เฉลี่ย : 3,000,000 หน่วยต่อเดือน

ผลิตจริงเฉลี่ย : คิดเป็นร้อยละ 85 ของกำลังการผลิตเต็มที่

4.3 ผลิตภัณฑ์พัดลมระบายอากาศ (Cooling Fan)

สถานที่ตั้ง : โรงงานในนิคมอุตสาหกรรมเวลโกร์ จังหวัด ฉะเชิงเทรา

พื้นที่การผลิต : 2,500 ตารางเมตร

จำนวนพนักงาน : 900 คน

  สายการผลิต : 15 สาย

ผลิตเต็มที่เฉลี่ย : 2,000,000 หน่วยต่อเดือน

  ผลิตจริงเฉลี่ย : คิดเป็นร้อยละ 75 ของกำลังการผลิตเต็มที่

2.3.2. ภาวะอุตสาหกรรมปี 2549

ในช่วง2-3ปีที่ผ่านมา เกิดการเปลี่ยนแปลงที่สำคัญขึ้นหลายประการในโลกของเศรษฐกิจ
ปัจจุบันเศรษฐกิจมีพลวัตรมากกว่าแต่ก่อน สินค้าชนิดหนึ่งได้รับการออกแบบในประเทศหนึ่ง
ผลิตในอีกประเทศหนึ่ง และทำการตลาดในอีกประเทศหนึ่ง
กล่าวคือเศรษฐกิจมีเสถียรภาพที่ดีขึ้นในช่วงปี พ.ศ. 2547-2548
และมีแนวโน้มปรับตัวไปในทิศทางที่ดีขึ้นเล็กน้อย

ในปี พ.ศ. 2549 นี้
บริษัทผู้ผลิตอุปกรณ์อีเลคโทรนิคส์ขนาดใหญ่หลายรายยังคงเดินหน้าย้ายฐานการผลิตจากทวีปอเมริกาเหนือและยุโรปมายังทวีปเอเชียเพื่อลดต้นทุนการผลิต
แม้ผู้ผลิตสินค้าที่มีคุณภาพและมีเทคโนโลยีในการผลิตที่ล้ำหน้าจะค่อนข้างได้เปรียบกว่าในเชิงการตลาด
แต่ต้นทุนก็ยังคงเป็นปัจจัยที่สำคัญ แม้ว่าผู้ผลิตจะมีระดับความล้ำหน้าทางเทคโนโลยีที่แตกต่างกัน
แต่ความล้ำหน้าทางเทคโนโลยีนี้เองที่ก่อให้เกิดสินค้าที่มีคุณภาพ เชื่อถือได้ มีกำลังสูง กะทัดรัด
และมีประสิทธิภาพ
จึงเห็นได้ชัดว่าผู้ผลิตที่ให้ความสำคัญกับเทคโนโลยีจะสามารถดำเนินธุรกิจต่อไปได้ อย่างไรก็ดี
สิ่งสำคัญอีกประการหนึ่งที่ผู้บริโภคให้ความสำคัญและผู้ผลิตต้องใส่ใจคือประเด็นด้านสิ่งแวดล้อม

นอกจากนี้ ภาคธุรกิจด้านเทคโนโลยีสารสนเทศและโทรคมนาคมจะเติบโตขึ้นอย่างมาก
สืบเนื่องจากตลาดการค้าที่เกิดขึ้นใหม่ในประเทศจีน อินเดีย รัสเซีย และอเมริกาใต้
การสร้างโครงสร้างพื้นฐานและโอกาสของการเติบโตของธุรกิจในตลาดเหล่านี้ จะเปิดตลาดใหม่ ๆ
ให้กับผู้ผลิตสินค้าหลากหลายประเภท

แนวโน้มของสวิตช์ชิ่งเพาเวอร์ซัพพลายในตลาดโลก

การติดตั้งและการขยายโครงการโทรคมนาคมในประเทศกำลังพัฒนามีแนวโน้มเพิ่มสูงขึ้น
ซึ่งส่งผลดีต่อตลาดสวิตช์ชิ่งเพาเวอร์ซัพพลายของโลก
ความต้องการอุปกรณ์แปลงกระแสไฟฟ้าจากกระแสสลับเป็นกระแสตรง (AC-DC switchers)
และกระแสตรงเป็นกระแสตรง (DC-DC converters)
สำหรับธุรกิจในตลาดระบบคอมพิวเตอร์เครือข่ายและโทรคมนาคมในช่วงปี พ.ศ. 2547-2552
มีแนวโน้มเพิ่มสูงขึ้นร้อยละ 5.4 และร้อยละ 2.5 ตามลำดับ
กลุ่มเป้าหมายลูกค้าส่วนใหญ่มาจากประเทศกำลังพัฒนาเช่น จีน อินเดีย รัสเซีย ฯลฯ ด้วยเหตุนี้
บริษัทฯ จึงได้ให้ความสำคัญอย่างยิ่งกับผลิตภัณฑ์ประเภทดังกล่าว

[]

[]

[]

[]

[]

แหล่งที่มา : Micro-Tech Consultants WWPS-2005 report

แนวโน้มของเพาเวอร์ซิสเต็มสำหรับระบบโทรคมนาคมในตลาดโลก

การติดตั้งและการขยายโครงการโทรคมนาคมในประเทศกำลังพัฒนามีแนวโน้มเพิ่มสูงขึ้น
จึงส่งผลดีต่อความต้องการเพาเวอร์ซัพพลายสำหรับระบบโทรคมนาคมอันนำไปสู่โอกาสทางธุรกิจ
ตลาดเพาเวอร์ซัพพลายสำหรับระบบโทรคมนาคมของโลกคาดว่าจะสามารถเติบโตอย่างต่อเนื่องถึงร้อยละ
4 ต่อปี ในช่วงปี พ.ศ. 2547-2551 แม้ว่าอัตราการเติบโตจะไม่มากเท่าใดนัก
แต่บริษัทฯซึ่งเป็นผู้ค้าใหม่ในตลาดได้เตรียมพร้อมสำหรับการรองรับการเติบโตของตลาดที่สูงขึ้นต่อไปในอนาคต
ด้วยการผลิตสินค้าให้มีคุณภาพสูง การออกแบบพิเศษสำหรับลูกค้าเฉพาะราย
และมีราคาที่สามารถแข่งขันในตลาดได้ โดยบริษัทฯ
จะให้ความสำคัญกับตลาดในเอเชียตะวันออกเฉียงใต้ อินเดีย และยุโรป

[]

แหล่งที่มา : รายงานการจำหน่ายในภูมิภาค ประมาณการโดย TBPU, Skyline CAPEX report

ตลาดผลิตภัณฑ์อีเอ็มไอและพัดลมระบายอากาศ

ตลาดการค้าที่สำคัญหลายแห่ง อาทิ จีน อินเดีย รัสเซีย อเมริกาใต้ ฯลฯ
กำลังเปิดกว้างต้อนรับนักลงทุน ในขณะที่ผู้บริโภคในปัจจุบันมีกำลังซื้อสูงขึ้น ด้วยเหตุนี้
จึงจำต้องมีการสร้างและพัฒนาโครงสร้างพื้นฐาน ซึ่งจะเป็นการเปิดโอกาสให้ภาคอุตสาหกรรมต่าง
ๆ สามารถเจาะตลาดเหล่านี้ได้ ผลิตภัณฑ์อีเลคโทรนิคส์จำนวนมากจะมีความเติบโตอย่างเห็นได้ชัด
ทั้งทางด้านเทคโนโลยีสารสนเทศ ระบบโทรคมนาคม
เครื่องใช้และอุปกรณ์สร้างความบันเทิงในที่พักอาศัย
สิ่งเหล่านี้จะก่อให้เกิดผลดีกับอุตสาหกรรมชิ้นส่วนอุปกรณ์ประเภทสารกึ่งตัวนำ (semiconductors)
อุปกรณ์แมกเนติค พัดลมระบายอากาศ อีเอ็มไอฟิวเตอร์ ฯลฯ
ทั้งนี้เนื่องจากอุปกรณ์เหล่านี้เป็นผลิตภัณฑ์พื้นฐานของอุตสาหกรรมเทคโนโลยีสารสนเทศ การสื่อสาร
สินค้าเพื่อการบริโภคและเพื่อความบันเทิงที่มั่นใจได้ว่าจะมีอัตราการขยายตัวของตลาดที่สูง อนึ่ง
ความก้าวหน้าทางเทคโนโลยีนี้เองที่ก่อให้เกิดผลิตภัณฑ์ที่มีคุณภาพ และมีขนาดกะทัดรัด
ซึ่งพัฒนาควบคู่ไปกับคุณภาพของสินค้าและบรรจุภัณฑ์ (ในส่วนที่เกี่ยวกับขนาดและพิกัดน้ำหนัก)
อันจะเป็นประโยชน์ต่อผู้บริโภคในองค์รวม อย่างไรก็ดี ตลาดย่อมต้องรับแรงกดดันด้านราคา
และผู้ผลิตจะขายสินค้าให้มีกำไรได้ก็ต่อเมื่อผลิตสินค้าที่มีคุณภาพควบคู่ไปกับรูปลักษณ์ของสินค้าที่ได้รับการพัฒนาให้มีความแตกต่างไปจากเดิม

แนวโน้มตลาดโทรทัศน์

จากการวิจัยของดิสเพลย์ เซิร์ชและจาการประมาณการของเดลต้า
ตลาดสินค้าประเภทโทรทัศน์ในช่วงปี พ.ศ. 2549-2551 จะเติบโตขึ้นโดยเฉลี่ยร้อยละ 4.4
โดยคาดการณ์กันว่ามูลค่าตลาดโดยรวมในปี พ.ศ. 2551 จะอยู่ที่ประมาณ 211 ล้านเหรียญสหรัฐฯ
ทั้งนี้ในปี พ.ศ. 2546 อัตราการเติบโตของตลาดโทรทัศน์ที่เป็นจอ CRT (Cathode Ray Tube)
ลดลงจากร้อยละ 95 ลงเหลือเพียงร้อยละ 69 เมื่อเทียบกับตลาดโทรทัศน์โดยรวม
โดยมีโทรทัศน์ประเภทที่เป็นจอแอลซีดีและพีดีพี (LCD TV and PDP TV)
เข้าแทนที่ส่วนแบ่งทางการตลาดของโทรทัศน์จอซีอาร์ทีที่ลดลงนี้
ทั้งนี้เนื่องจากโทรทัศน์แอลซีดีรุ่นใหม่ดังกล่าวมีรูปทรงที่บาง น้ำหนักเบา ประหยัดไฟ
ภาพละเอียดมากยิ่งขึ้น และยังมีให้เลือกหลายขนาด
จึงทำให้ทีวีแอลซีดีได้รับความนิยมเพิ่มมากขึ้นเรื่อยๆ ทีมขายของบริษัทฯ
คาดว่าส่วนแบ่งการตลาดของโทรทัศน์ประเภทจอแอลซีดีจะเพิ่มสูงขึ้นทุกปีจนถึงระดับที่มีสัดส่วนคิดเป็นร้อยละ
21 ของตลาดโทรทัศน์โดยรวมในปี พ.ศ. 2551

[]

แหล่งที่มา : DisplaySearch และจากการประมาณการโดยฝ่ายขายของบริษัทฯ